Държавен вестник, бр. 9, 2023 г., стр. 29

БРОЙ  9	
Д Ъ Р Ж А В Е Н  В Е С Т Н И К 	
СТР.  29  
който в случая е обоснован от П. Запрянов 
с обстоятелството, че е шофьор и притежава 
свидетелство за правоуправление на МПС 
[номер] за категория В на ППС със срок на 
валидност до 18.08.2031 г., което представя в 
съдебно заседание по делото на 22.03.2022 г., 
както и свидетелство за регистрация – част II, 
за лек автомобил „Москвич 21412“. По делото 
няма данни, че лицето е лишено от правото 
да управлява ППС от посочената категория 
В, а данните по преписката водят на извод, 
че е налице противоречие между подзаконов 
нормативен акт и закон, досежно позволената 
максимална скорост за движение по автома-
гистрала за ППС с категория В.
Предмет на оспорване в настоящото про-
изводство е чл. 73, ал. 1 от Правилника за 
прилагане на Закона за движението по пъти-
щата, в табличната част, в която е посочено, 
цит.: „категория В…, по автомагистрала 120 
км/час“, приет с Постановление на Минис-
терския съвет (МС) № 36 от 5.03.1996 г., в 
сила от 1.06.1996 г. и обн., ДВ, бр. 25 от 22 
март 1996 г.; попр., ДВ, бр. 72 от 23 август 
1996 г.; изм., ДВ, бр. 32 от 18 април 2006 г.; 
изм., ДВ, бр. 46 от 12 юни 2007 г.; изм., ДВ, 
бр. 34 от 1 април 2008 г.; изм., ДВ, бр. 44 от 9 
май 2008 г.; изм., ДВ, бр. 53 от 10 юни 2008 г.; 
изм., ДВ, бр. 45 от 16 юни 2009 г.; изм., ДВ, 
бр. 63 от 16 август 2011 г.; изм., ДВ, бр. 60 от 
7 август 2012 г.; изм. и доп., ДВ, бр. 13 от 17 
февруари 2015 г.
Видно от административната преписка по 
делото, която е приложена от ответната страна, 
проектът на постановлението е бил разгледан 
и приет на заседание на Министерския съвет 
от 18.01.1996 г., а решението за приемането 
му е обективирано в т. 10 от протокол № 3 
от 18.01.1996 г. от заседанието на МС. Орга-
нът е приложил и кореспонденцията между 
министъра на транспорта и председател на 
Националната комисия по безопасност на 
движението и заместник-председателя на МС, 
съгласно която е била сформирана междуве-
домствена работна група, която да изготви 
окончателния проект на нов Правилник за 
прилагане на ЗДвП.
Към проекта на постановлението има под-
робни мотиви за изготвяне на нов ППЗДвП, в 
които са посочени причините и съображенията 
на органа, както и решения на междуведом-
ствената комисия, участвала при неговото 
приемане. Във връзка със съгласувателната 
процедура на текстовете от постановлението 
междуведомствената група е приела и станови-
ща от началника на направление КАТ – Пътна 
полиция – ДНП, Националната комисия по 
безопасност на движението при МС, Минис-
терството на транспорта, Министерството 
на образованието, науката и технологиите, 
Министерството на здравеопазването и др.
Оспореният чл. 73, ал. 1 ППЗДвП в посо-
чената редакция гласи, че при избиране на 
скоростта на движение на водача на пътно 
превозно средство е забранено да превишава 
следните стойности на скоростта в км/час по 
автомагистрала, а именно: категория А – 100 
км/час, категория В – 120 км/час, категории 
С, D – 100 км/час, категории В+Е, С+Е, 
D+Е – 100 км/час. Следователно, по своята 
същност тази разпоредба съдържа правило за 
поведение, което определя максималната ско-
рост за движение на водача на пътно превозно 
средство – категория В, по автомагистрала.
Правилникът е бил издаден за прилагане 
на Закона за движението по пътищата, обн., 
ДВ, бр. 53 от 6 юли 1973 г., който е отменен 
с § 9 от преходните и заключителните разпо-
редби на Закона за движението по пътища-
та – ред., ДВ, бр. 20 от 5 март 1999 г., в сила 
от 1.09.1999 г. До приемането на новия ЗДвП 
е действала разпоредбата на чл. 21 от ЗДвП, 
ред., ДВ, бр. 26 от 1988 г. (сега отм.), която е 
гласяла, че Министерството на вътрешните 
работи определя максималната и минималната 
скорост за движение на моторните превозни 
средства по пътищата извън населените места, 
съгласувано с Министерството на транспорта, 
а в населените места – с общинските съвети.
Поради обществената необходимост да се 
регулират, включително и посочените право-
отношения в чл. 21 ЗДвП, ред., ДВ, бр. 26 от 
1988 г., е издаден ППЗДвП от Министерския 
съвет, като регулацията относно максимал-
ната и минималната скорост за движение на 
моторните превозни средства по пътищата 
извън населените места не е била възложена 
на отделните министерства.
До отмяната на ЗДвП с посочената ре-
дакция на ДВ ППЗДвП (обн., ДВ, бр. 25 от 
22.03.1996 г., в сила от 1.06.1996 г.) не е бил 
отменен с изричен нормативен текст. Както 
и понастоящем като правен механизъм той 
регулира възникналите правоотношения по 
прилагането и на новия ЗДвП в неговата 
цялост, поради което неоснователно се въз-
разява от жалбоподателя, че ППЗДвП е в 
противоречие с предвиденото в чл. 44 от Указ 
№ 883 от 1974 г. 
Историческият преглед на приетата и 
действаща разпоредба на чл. 21 ЗДвП, в сила 
от 1.09.1999 г., сочи, че с редакцията на ДВ, 
бр. от 2002 г. е предвидено, че при избиране 
скоростта на движение на водача на пътно 
превозно средство е забранено да превиша-
ва 30 км/ч на автомагистрала, ако ППС е 
категория В. Същата максимална скорост е 
предвидена за движение по автомагистрала 
в чл. 21, ал. 1 ЗДвП с изменението на закона 
с ДВ, бр. 54 от 2010 г.
С приемането на изменението и допълнени-
ето на чл. 21, ал. 1 ЗДвП, обнародвано в ДВ, 
бр. 47 от 2012 г., законодателят е преуредил